　　No. 2852

入布萨堂说偈文等

　持戒清净如满月　　身口皎洁无瑕秽
　清净和合无违诤　　尔乃可得同布萨　

　　受水偈文

　八功德水净诸尘　　灌掌去垢心无染
　奉持禁戒无缺犯　　一切众生悉如是　

　　浴筹说偈文

　罗汉圣僧集　　凡夫众和合
　香汤浴净　　布萨度众生　

　　受香汤说偈文

　香水勋沐澡诸垢　　法身具足五分充
　般若圆照解脱满　　群生同会法界融　

　　唱行香说偈文

　戒香定香解脱香　　光明云台遍世界
　供养十方无量佛　　见闻普勋证寂灭　

　　受筹说偈文

　金刚无碍解脱筹　　难□□□□□果
　我今欢喜顶戴受　　一切众生悉如是　

　　还筹偈文

　具足清净受此筹　　具足清净还此筹
　坚持禁戒无缺犯　　一切众生悉如是　

　　清净妙偈文

　清净如满月　　清净应布萨
　身口业清净　　尔乃同布萨　

　　布萨竟说偈文

　诸佛出世第一快　　闻法奉行欢喜快
　大众和合寂灭快　　众生离苦安乐快　