　　No. 2806

摄大乘论抄

乃是大乘之副轴。建正法之胜幢。破异部于当时。□邪正于末代转梵轮于像季。续千载之余风。致令羊鹿之轮息驾□□之轮更开论其兴也。乃于佛涅槃后千一百余年。但以去圣时□□法襄未。群邪映路僻执交途。遂令唯识之理潜隐不通。时有四□菩萨出现于世。号曰阿僧伽。此云无著。亦名无碍。其人内潜□□□法性之际。外应群机而助兴法雨。集二王之胜相。录三性之法印。欲□生及□情于唯识悟非安之实谛。遂依傍大宗制造斯论矣。然菩萨次弟婆薮槃豆。此曰天亲。其人如理之智内融。如量之解秀发。□□□嗟本论辞义渊玄恐后代众生抱迷不悟。遂即披寻决定要制造释论以解本文。于是破二乘以归一戴。摧异见已同会一心。唯识之道遂尔再通。无性之理于兹重显也

第二次明藏摄分齐者。然显理□□□乃有尘沙。今且据要而论。对所诠三故教则为三。约所为二故教则为二。言其三者。一曰修多罗。此云綖亦名经。以綖能贯花。经能持纬义用相似。但以此方重于经名不贵綖称。是以翻译家逐其所重故。废綖名存于经目。譬圣人言教能贯穿法相使不差失　令法久住与经綖相似。从譬立名。即诠定教也　者毗那耶。此云灭。以身口意恶□烧行者义同火然。戒能灭之故称灭。此从功能彰目　教从所诠亦名为灭。即诠戒行教也　三者阿毗达磨。此云无比法亦云对法。欲破烦恼□分别法相。无分别慧最为殊胜。更无有法能比此者故曰无比法。此从无他得名。教从所诠亦名无比法。此即诠慧教。若名对法者。即阿毗是能对智。达磨是所对法。即从境用立名。此后二藏皆从所诠得名也。问。若然者。何故下释论云。为说三种修学别立修多罗。为成依戒依心学故立毗那耶。以此文验。应修多罗诠三行。毗那耶诠二行也　答。有二义。一相成门。以三学行互相助成。能诠之教亦有兼正。此文即是兼诠助□故云说三。成二宗意为成诠定戒也。为别本末故阿毗达磨不论□□理。理实通有也。二克性门。修多罗中虽说戒慧。自属毗那耶阿毗达磨。阿毗达磨中虽说心戒。自属余二藏亦尔。毗婆沙中亦作此二释也。此论即是阿毗达磨藏摄　对所为机二者。以根有利钝之殊。于法则有浅深之异。□声闻钝根约分别性立于三藏。为成声闻行法故。判为声闻藏。由声闻所立十一种色。十四不相应四十七心心法。及三无为。此七十五法悉是事法故属分别性也。对菩萨利根通约分别依他真实性立于三藏。为成菩萨行法故。判为菩萨藏。问。经云。为诸缘觉说因缘观法。即缘觉亦有教。何故不立藏。答。依普曜经。三乘教即立三藏。今依此论及地持论。所以不立缘觉藏者。以似佛为说因缘观者。即是似闻他音而得悟道。与声闻同并判入声闻藏摄。唯据上达利根人出在无佛法时无教可闻。宜以思修力故自悟因缘而得道果。即有行故得立乘。无教可闻故不立藏也。声闻藏内有二。一立性教门。以其人于和合阴内解无神我。于阴等别法计有定性。如说色色自性。心心自性执。三世一切法皆有定性。以未达法空故也　二破性教门。此人机根稍利。亦解无神我。知阴等别法缘集故有本无自性。此即分达法空也。此二人观解虽相有浅深。同似闻他音而悟小果故。总对所为判为声闻藏也　菩萨藏内有二。一是显示教。此遣分别性内所有诸法。如经说色空乃至涅槃毕竟体空。此即无相大乘亦名显示教门。二就依他真实说如实因缘如如真实无垢等法。此即缘起大乘自性住乘亦名秘密教门。此二所诠虽相有浅深。同为菩萨利根进成大行而悟大果故。总判为菩萨藏。此论二教中通二教。若说三无性空等即显教。若说初相等即是秘密摄也

第三次明教下所诠宗旨者。准下文意宗旨有二。一约二谛。二约佛性　言二谛者。若论世谛即以唯识为所诠宗旨。若说真谛即以二无我真如为所诠宗旨。故下释云。一切法以识为相。以真如为体故。又云。知尘无所有是通达真。知唯有识是通达俗也　二约性者。论圣人兴教意。正欲显理成行行成得果故。初二胜相即自性住佛性。于中初胜相。若论心功能即是如实因缘。若据实是心真如。故下释云。此即此阿黎耶识界以解为性。此界有五义等也。亦名不空如来藏。地经亦明缘阿黎耶识作第一义谛观即心真如也。何者。是染染依止观。此明心功能与十二因缘染法为依止。即如实因缘也。第二胜相中。若就相即是三性是前因缘所生果。若据实三性本不有即无三性名空真如亦名空如来藏。故下论云。如取不有故三性成无性也。此空不空二种真如法相所摄。二实体无二故。初二胜相名自性住佛性也。其间六胜相名引出佛性。由行成治障显出自性住理故名引出也。后二胜相名至得果佛性。由得至果位遂前自性住因引出因故名至得果也。圣人兴教意为成此三故。以三种佛性为所诠宗旨也。故下文言。若欲释佛体及因果。其数如此故说次第。故知十胜相是三种佛性也。论能诠教体。即执性宗有二所以。音声性色法为体　故彼论云。佛语语情故。二依经本即以名味等不相应法为体。破性宗以二念已去相续似声为体。即法入摄意识知。大乘宗以似音声性色识为体故。论音声所诠名句味也

第四次释论之题目　所言摄者。泛论摄义有四种。一以文摄文。如以摄大乘论四字为本即摄一部文教皆尽故。下文言。又部当类相摄故名藏也。二以义摄义。如以依止相为本摄一切义皆尽故。下文言。此依止是应知等九义所依藏故言所摄也。三以义摄文。一切文教皆依义施设故。故下论明。由证真如理能摄文及义故名持也。四以文摄义。即此摄大乘论文是也。论文虽简略。总摄诸部大乘所诠之义。为十种胜相聚。此文下此即以文摄义故名摄也　言大者有三种。一体大。即目前空不空二种真如平等不增减故也。二相大。即真如体上具恒沙无漏性功德差别故。名相举一一德皆遍满法界故常故。故名大也。三用大。即此真如在因有任持染净内熏等用。至果有起应化二身无住处涅槃等用。举一一用皆遍法界故常故。所以名大。虽情见有废兴。用恒常也　乘者有三种。一理乘。即初二胜相自性住佛性。二行乘。即中六胜相引出佛性。三果乘。即后二胜相至德果佛性。故下释论明。乘有三义。一性。二随。三德也。三世诸佛菩萨依乘。此法别如来地故名乘也　论者有四种。一难论。如中百等。二集义论。如毗昙成实地持等。三释宗论。如法华论往生论等。四释文论。如智度十地论等。此之四种通名论者。皆假为宾主问答往伏论量道理故名论也。依止者此阿黎识。是一切诸法所依止也。诸依止中此识最胜故名胜相。于此相内有于四品故名中。众名者依止乃食。众名在初故名第一也

三宝不同有其三种　一者同相。即佛性之理分为三也。即性理觉照义是佛。轨则义是法。同性宣和是僧义。虽有三义而体是一不异故名同相　二别相三宝者。一名宝佛。法身用真常五阴为体。报身修成五阴为体。化身即以化用五阴为体。理教行果等名法。菩萨声僧等为僧也　三住持三宝。即取佛形像等为佛。纸素等文字为法。阿难迦叶等及凡夫比丘以为僧体。若阿难迦叶等形像等僧及佛法并用四尘为体。若取凡夫僧以有漏五阴为体

三藏义二门分别　修多罗此云綖。以能连持诸法相故　毗那耶名灭。灭身口业非故。此二并从义用受名　阿毗达磨者有二。一云无比法。即从相形胜义为名。二名对治法。以所观之法所得之法是所对。智为能对。此即从心境合目通名。藏者从义立名　二明体者。三藏同以音声色识为体

二藏义二门分别。一名。一者菩萨。二声闻。教上根之徒行二利之行教名菩萨藏。为下根之人行自利行自利教名声闻　二明体。虽就人立二不同。论体同前三藏

立藏九因。因名所以之义有三对三　一就障分三。初爱分障。唯是修式。二业障。即身口意三不善。即苦乐二边因之而起。三自见取障。即以诸见为通首取迷理十使也。二体。初后二体以意为性。中间一种通三业为体　第二三者。具诠三学说修多罗。本末通诠故。又修多是教。三学三门并依教生故作是说。毗那耶成二。以依戒生定故作是说。阿毗达唯慧。以是未知但言慧也　第三三者法义。宣说法义因果是修多罗。以此藏宣说语言故。成就法义毗那耶。由于持犯无疑所以故成因果法义也。法义胜智由阿毗达磨。以此藏生智胜故能了法义也

无悔义十法二门分别。一持戒。二无悔。三心安。四得喜。五问猗。六乐。七定。八见如实。九厌离。十解脱　二体性者。是中前六中。初一是持戒为因。后五是戒果。同是戒学摄。并是定因。第七是定果。即慧因。第八是慧果。第九是慧用。第十是三学所问果。若就三业出体。初一通三业。中八唯以心为体。后一以无为为体。若三学。前六是戒。中一是定。次二是慧。后一是前三所得果无为也

三藏通用五义三分别门。一名。二体。三住地　一名者。谓熏．觉．寂．通．解脱。熏者由闻思习之不已熏识成种。即从譬为名。觉者由修慧力故能觉察真理故名觉。寂者远离能所之执名寂。通者若有能所之执即不通。由无能所故平等故通也。解脱者若不通真理可不解脱。由达理故得解脱也。后四并修慧胜用之美立名　二体者。熏之一种用闻思为性。中三用修慧为体。后之一种用无为为体　三位者。若通一一位皆有此五义。若别而言之。熏在地前。觉在初地。寂在二地至七地。通在八地至十地解脱在佛地

别用四义　修多罗四义二门分别名体　名者。一依。处人用为教所依故。二相。谓真俗等相日相形彼此等。三法。即诸法自性故名法也。四义。即义用之义故名义也　二体者。依体即以色以及后智胜用之德为体。相者用一切诸法真俗为性。法者用阴等诸法以之为体也。义者即用教法为性。由依此法能生道灭戒故

五阴义二门分别。一阴名。二体　一名有通名别名。五阴者。五是数。阴者积聚。以解阴即从数义为名。别者谓色受想行识。形碍以解色。领纳以明受。取相相是想。行是起作为义。识了别是识。并义果受称也　二体。色阴以色识为性。中三阴以随用以心法为性。行中亦可不是心身口业等。识阴通取六七八等为识阴体

十八界二门分别。一名。二体　名者。分前色作五根五尘及无作色。用前三阴作法界。用前识阴作界即六识界。六尘谓色声香味等。六根谓明眼界耳鼻舌界身界意界。六识名同根　二体。同阴不须分别

十二入名体　谓六尘此十法是识入处名入处名入。从义为名也　体者。与阴不异也。但约义为入也

四谛义二门分别。一名。二体　通名谛即实故。故名谛。名者。谓苦集灭道。苦者逼迫为义。集者招感为义。此二过义受名。灭者能灭三毒火故名灭。道者能生为义。此二从功用为名　二体者有二。一就相。出体相。即用苦无常等理为苦。因等理为集。道如等理为道。灭正等理为灭。此就相出。二就实。若大乘即一味真如为苦实。乃至为道体实。即经云。有实即无作四谛也

次明定义二门分别。一名。二体　名者。谓初禅地二禅地三禅地四禅地。禅者名思惟修亦名功德丛林。二体。四禅有十八支。即已之为体。禅支有十八。初禅有五。觉观为治。喜乐为利益。一心为定体　二禅有四支。内净喜乐一心。内净是治。中二是利益。后一心是定体。三禅有五支。行舍净念安慧。舍念慧是治。乐是利益。一心是体。乐一心。四禅有四支。舍念不苦不乐一心舍念是治。不苦不乐是利益。一心是定体　二体者。以九法为。谓觉观受猗定行舍念慧。受分为四。猗分二。即初二禅中乐行舍及念各分为二。定分四。余四不分

四无色义名体　名者。一空处。二识处。三无所有处。并从方便行相立名。四于方便中作空识等解而修故。四非想非处。从相形过义立名。形下名无想。就实犹有细想是过也　二体者。以四阴心为体。但上下别不立支者。以是苦道故。乐道者立支。苦道不立支。四禅边亦尔

十一切入义名体　名者。地水火风青黄赤白空处识。此等十法各遍一切无有间故名遍。入为识缘故名入。通名即从数及义为名也。别名即从境为名也　二体者。小乘中前八以无会善根为性。眷属四阴五阴也。空识以四阴为体。大乘同以唯识无尘智为体。或以意言唯识为体也。三智分别但加行智也

无诤三昧二种分别名体　名者。无诤者以五因来将护众生不生烦恼不与他诤。即从无过立名也　二体者。明诸佛菩萨以如量智大悲心将护众生。用此如量智为体也。小乘以等智为体。成论唯圣得故。以名用无漏智定为体

阿毗达磨四义二名体　一对二数三伏四解。对者。生死涅槃是所对。智是能对。即从相形之义立名。数者。明说一法重重显之。伏者。能伏诸说名伏。解者。由此教令前二藏法相明了可见名解。此三从功能胜义立名　二体者。唯取论教为体。虽就所诠明于四义。但言取教有此胜用即同教出体。若取所生用体即以闻慧为体

九种方便。出如实论。以五分论伏破。即立义等五。以四方便难彼义。于彼立有二方便。一检具五分不。二设具五分复离三过不。即相违不实不定。若具三过不须破自坏也。二检彼难亦须二方便。一检难具五分不。二须识彼退意。但彼难者耻受屈。不自受屈言。且休更待后论。即令言下受伏。若不识彼语而为解说。即自无知为是须识彼退意

八方便义有二。一名。二体　名者。五分论即五。一立义。二引证。三譬。四合譬。五结。三方便者。相违不实不定。以五分伏破。以三方便伏彼破。以三方便伏彼立也　若论体。虽约教新但取闻思二慧以之为体。若就教即以识声为性也

五篇二门名体　一名者。波罗夷此云极恶。即从重过立名。二僧伽婆尸沙此云僧残。坏僧行不具　即从所坏及过受名。三名波逸提此云堕。即从果为名(由犯此必堕恶道故)四名提舍尼此云向彼悔。即从对治方便立名也。五名戒叉加罗尼此云应当学。即从能防行立名。通名篇者。以罪类均等者立之一处名篇。即从义受名　二体者。同用身口意作无作业为体。若别身口作无作用色为体。意业用思为体　七聚者。更加恶作恶说聚。加偷兰遮聚。此云大障道　得名者。恶作恶说者。即以身所作名恶作。口所说名恶说也。大障道若犯此必障圣道故名大障道。并从过为名　体性与五篇同以身口意已之为体

缘起四因义名体　名。一无知。由自无明解之智。即无他立名。二放逸。咨心神名放逸。过立名。三烦恼炽盛。由或增上不觉生染犯戒违道。四轻慢。由心轻戒不生敬重故犯佛戒。并从过立名　二体性者。无知即无明使。放逸即贪使。由贪故放逸。烦恼炽盛即通贪嗔二惑及缠垢一切惑。轻慢唯是慢使。若三聚中出体唯是心

八种造业具。一名二体　名者。三业中由一不由二有三。由二不由一有三。具三业有一。不由三业有一。由一有三者。一由心不由身口。二由身不由心口。三由口不由身心。由二有三者。由心身不由口。由身口不由心。由心口不由身。七由身口心具犯。不由心口身而犯有二义。一者方便复悔过前使人罪成取罪成时故能教者得罪。不由三也。二妄语诳外国女人亦尔。初时不解未犯。后犯时复无三业也　体者。身口二以色识为体。心以意识为性

毗那耶四二名体　名者。一罪过。从过受名。二缘起。则犯戒之缘。从义立名。三还净。明戒还同昔净。四出离。明于罪得出也。此二并从离过受名　体者。罪过如五篇七聚中辨。缘起如或四或八中说。还净出离即以方便中身口意善业为体

出离有七事　一各发路遮相读。从义为名。二受与学罚。即从义方便立名。三先制复开。四更舍。五转依比丘比丘尼。六如实观。七法尔。并从义为名也　二体。各发路用心口二业为性。亦可三业为体。二受与学罚即以身口意三业为性。三先制后开以色识为体。四更舍与先制同。五转依唯约色。即以色为体。六如实观即如苦无常无我涅槃寂灭四法印为体。苦无常是有为。无我涅槃寂灭是无为。七法尔即以四真谛为体。大乘即以法空之理为四谛体。小乘名有作。大乘名无作。此中但取有作四谛也

毗那耶复四义名体　一人。即从数似者为名。二立制。已说过失立非梵行戒。已说诃欲等过失。三分别。已略立制更广释。即比丘者著搪截衣。四决判明持犯等相。此三并从义为名。二体者。总以二法为体。明人无体还用五阴实法为性。后三以色识法为体。以是音声性故

十胜相名体　名者。一应知依止。二应知。此二从境及劝辞为名。三应知入。从境智及劝辞为名。四入因果。从所成智及能成行住立名。五入因果修差别。因果是行。修是方便。差别是位。从行及能修方便位义立名。三学相者。戒等是行。体依之与。学是心功能。即从行及心功能为名。九学果寂灭相学是因。果是位。寂是义。即从因位义立名。十智差别。智是体。差别是义。从体义受名。通名胜相。胜小乘等即于形胜义立名　二体者。初相以梨耶为体。二以三性。三以唯识无分别智。四以六度行为体。五以十地为性。六以三聚戒行为体。七四定为体。八三智为体。九以无住处涅槃为体。十以三身为体

圣教胜五种有二名体　一正说非方便不同半教。第二破小乘僻执以正对破不了也。第三大乘有小乘无。第四是大菩提因。第五会众生得一切智　体者。前二用大乘教法为体。即后三即十义为体

三次第义名体名者　一境有次第。作缘生识名境。二正行次第。行不倒故名之正行。三果有次第。起遂前因名之为果。此三并义为名　二体者。与前十相体同。以前二相是境。即先有后空。中六是行。即先劣后胜。后二相是果。即先法后人。以明次也

四道理名体。出如实论中。一因果道理。初相是通因。第二相是通果。中六是别因。后二是别果。与此通别因果不违。二相待道理。即因果相待大小相待也。三证成道理。即十义以相证成也。如无生成灭等逆顺相证也。亦可此中十义与菩提因果不相违。故证智成十义唯显也。即是立义等五分论义也。四法如道理。若一切法智如是法如。若别别有体则非法如道理即有三。一无我如。二无常如。三寂静如　二体者。前三道理即用十相为体。但约义分三。第四以通理为性。即法空真如是

三量名体　名。一现量。凡圣所知事非过未名现量。即量度从事时义为名。二教量。即教受之义。三比量。比即比度亦是义。此一从义为名　二体者。若现量即凡圣所知诸法为体。即真俗也。教量即用大乘教为体。即是色识为性。比量即用加行智寻思如实等智为体也。若能用三量四道理智即唯思慧智为性

五种藏义体名　一体类义。体者是实类之言流类也。一切众生取体虽多。然识不异从体义立名。二因义因者即由缘与他也。行法为缘。三生义。生者即是能生长。二从功能义立名。但因取与因作因。生则就果也。四真实义。明此识在世不破出世不尽。此就相形胜义立名。五藏义。明此识体聚积恒沙功德。从胜义立名　二体者。同用本觉解心如来藏以之为性

四种差别义名体　名者。一生死因。即烦恼业。二者报道。即以似色心为体。三涅槃因。即用八修正行为体。四涅槃果。即取三身四种涅槃为体

五种不净品。一者邪师。即取外道抳五阴及方便五阴为体。二者邪弟子。同前。三邪戒。用善不善三业为性。四邪定。八禅定为体。五邪慧。用善不善邪思慧意业为体。此法无文。别出名相传出

二取名体　一者色根习气。用根种子为体。二者色相习气。用色尘种子为体。解者用色心二种习气为二种取体。深密经云。一者谓依色心根取。二者依于不分别言语戏论薰习而取

二种意名体　一能与彼生依止。即取次第灭及本识意为体。亦名不染污意。二名染污意。以恒与四惑相应相故。即从过立。即第七识以为体

四惑名体　一身见。积聚名身。对境明白名见。从假及义为名。二我慢。我是境。慢是心。三我爱。此二从心境为名。四无明。对治明故名无明。从过为名　二体。同用第七心为体。随义分四使亦可四数也

三界义二名体　名者。一欲界。欲者即是淫欲及段食欲。界是生性之义。三色界。色即胜色报等欲即色欲也。界与前同。此二从因义为名。三无色界。断除色欲由无色欲而生名无色界。从所无立名也　二体者。若欲色二界即用色业心业果报五阴及当界欲爱色惑为体。无色界用心业烦恼及四心报为体

心意识义二名体者　一心。种种义。从义为名。二者意。能生他故名意。三识。取尘了别名识。此二功能力用为名　二体者。若通而言之。八识皆有此义。若别而言之。七识名以心执我兹长生死故。第八识意能与他生依止故。第六识心正能取尘了别故

兹长十义名体　名者。一增上缘。与他作不障碍名增上缘。二缘缘。与缘作缘名缘缘。三解相。相识体是解性。四共作。能所共成因果也。五染污。用持他染法名染污。六业熏习。持业故名业熏习。七因。与他为依持因。八果。与他为所生果也。九道。就相为五道。十地。就相为三界九地　体者。阿梨识功能为体。以取能兹长故报

滋长三义名体　一由此十法令心相续。即本功能自相续滋长缘也。三义记是能重十法即因。二此心能摄持一切法种子。即由本识成此种子即滋长。本记名缘因。三所滋长。即三界果报也　二体者有二。若前一用本识为体。后二是能熏法。于中初是色心习气。第二是三界果。即与前三界体同。若依本记。中间一种本识为体。余二能熏法为体

增壹中四种识名体　名者。喜乐．爱．习．著阿梨。此等喜乐爱并是能熏。世尊就不了教相以能熏从所熏说也。体与前不异。若取所从。喜乐等体者即喜乐爱著。此三贪习气为体。若习阿梨耶已通贪嗔痴等习气为体也

二爱名体　一有爱。缘有生爱名有爱。二无有爱。缘报断生爱名无有爱。并从心境为名　二体者。用心习气以为体。即人我执也。通见修

四倒二名体　一不净净倒。三十六物秽恶名不净。即过净者望计以为妙。非净计净名倒。二苦计为乐。三界皆为三苦所切名苦。以爱少苦记之为乐。三无常常倒。生灭无常计不生灭名常。四无我我倒。不自在故名无我。妄计自在有其神主名我。倒者皆解与境违名倒。并从过义立名　二体。用二见半为体。即身见取则乐得。断见即边见之半。即无常常息也

四爱名体　一饮食。二衣服。三住处。四有无有爱。并从心境为名　体者。同以爱心习气为体　四种希有无正文出

别义有三。一别意。如来本说阿梨耶意为显功德不欲说此义。二别名。但说名不说识义。三别义。大乘微细境别彼苦等智也

三相名体　一自相。自是别他之名。即相形受名。二因相。因是功能。与他作因故。即功能立号。三果相。果酬他能熏法起名之为果。即从果义立目。相者即事相。事相为相。即从义为名　体者。若通同以本识心功能为体。别而语。因取持他生他等义为体。果取从他生边为果体自相取前因果即为自相体也

三时义二名体　名者。一方便时。非正为作业为是正前缘分名方便时。二正作时。正作业根本名正。为正作时。三作后庆快名作后时。并相形受号　二体者。若三时同于一事者。若是善即善。恶无记即用恶无记。三业为体。亦即身口心也。若前后不共成一者。此即不定随前事说

自作等三业义名体　一名者。一自作。自相形之名作。运动之义。即从相形及义为名。二教他作。教即是缘。他即相形是义。从相形及义为名。三随喜作。识逐他善恶等事。名之为随。情生适悦为喜。一向从心为名　二体者。若自作教他通而言之。用身口意三业为性。若随喜作唯是意业为性。亦得通身口二业

三缘生名体　名者。一自性缘生。自之言体。性之因。亦可是不改为义。缘是因义。生是果。从体因及果义为名。二爱非爱。善报顺情名爱。恶报违情名非爱。从义为名。三受用。即识能纳境名取尘名用。从心功能为名　体者。自性以阿梨为体。爱非爱通方便果报五阴为体。受用六识为体

二种生身名体　一善道生身。恶道生身。善恶是因。道是通生之义。报果名生身。以依止为义从因果及义为名。体与爱非爱同

三业名体　名者。一罪业。三途苦果名之为罪。从过为名。二福业。业体善巧能生于乐果名福。从义用为名。三不动业。所得果于地于趣不可动。如欲界恶业得于人天业于恶道受故不名定故。从用为名　二体者。罪业用身口意为体。福用欲界善身口意三业为体。不动业用与同时定意思及身口七支定共无作业为体也

十二因缘义二名体　一无明。从无他立名。二行。起作后果名行。三识。了别名识。此二从用立名。四名色。名通一切心法。色即似色等。从义及体立名。五六入。六是数。入是义。以通心入出故。从数义受名。六触。即心触尘也。七受。纳取前境名受。亦是用也。八爱。染心著境名爱。即义名。此三从义用为名。九取。由前爱心更增上发业名取。从义用为名。十有。即见在业能得当果名有。从果为名。十一生。即新诸根起名之生即果。从果为名。十二老死。诸根衰变名老。神识迁谢名死。从过立名　二体者。总用烦恼业报为性。于中差别者。前缘起中。无明是烦恼。行是业。识等五是报。后缘起中。爱取是烦恼。有是业。生老死是报。若总而言之。无明爱取是烦恼。行有是业。余七是报。时分别皆通五阴。以中阴入识支中也

三道义　即烦恼道。沾污净心名为烦恼。以能生业故名道。从过及用为名。二业道。造作名业。能生报故名道。三报道。酬遂前因名报。能生烦恼及业名道。从义及用为名　二体者。烦恼用心习气为体。业用身口意三业为性。报用五阴为体

迷等三惑义名者　一无知。即凡夫由无明故名无知。即无他受名。二疑知。即疑当体为名。三颠倒知。违返正义名颠倒。心决执名知。从义用为名　体者。无知即四钝使。疑即疑使。颠倒即五邪见。总十使。亦可是凡夫菩萨二乘等三人

二种见。一不平等见。四见是边中常见我见戒取见见取。常见为本二不平等不会因果正道理故。从过义立名。亦可外道因即定因不可为果。果即定果不可为因。故非平等。二无因。即是邪见也。执无之心坏正因理名无因。即从所无立名

僧佉二十五谛约五义分别。一由别有总。别是变异。总是自性。二由末有本。变异是末。自性是本。末中有贪嗔痴即知自性亦有。三由事有能。事是事。能用。能作万物。由能有体故能如此。体即自性。四因果差别。因是自性。果即变果也。五由三有无分别。由变异入自性故无分别也二十五谛。自性是本。从自性生智。从智生我慢。我慢生五唯量。五唯量成五大。五大成十一根。五唯量即五尘。五大即四大加空。十一根等五根上加手足口大便男女随一并心平根。加我知即为二十五也

六执名体　名。一计自性。自之言体。性言因。即体用为名。二宿作。事谢于往名之为宿。宿能得报名作。从义用为名。三自在变化。自在者报法。随心名自在。改易色形名变。无而忽有名化。即从胜用为名。四八自在我。作用无碍名自在。自在之者因我。即体义为名。五无因。邪心缘于坏事名之为无。因者即所无之因也。即从心行及无为名。六执我作者受。我者是心。计是神主之体。作者即我能作因。受者受即受者即我能也。从体及用为名　二体者。自性以常见即边见少分我见戒取为性。宿作少分邪见。亦可见戒取见为性。自在有常见有戒取亦有见取。八自在我以我见及戒取见为体。因是邪见为体。我作者受以邪见我见边见戒取见四见为体。总而言五见为体

二十五谛。此是僧佉取加毗罗仙人义。从定起作此执。此是色界地中烦恼之心。八万劫外不觉名之为冥。即迷无明唤之为冥。从冥生大即以业为大。受生之无名大。百论名觉。觉生慢慢是中阴。阴两间生识。百论名我心。从我生二即色心。色有二十一。五尘五大五根五业加心平等为二十一。心法有三。染粗黑。通前二十四。觉与我心为二十六。男女二根一人不并故言二十五也

八自在名体　一于细最细。二于大最大。三遍至。四随意。五无系属。六变化。七常无变异。八清净无忧　体同以我为体。就能分八也

二种子名体　名者。一外种子。体非情道名外。从义为名。二内种子。体是情道之心名内。从义为名。通名种子。从义用为名　体者。内用色心习气为体。亦可业烦恼报为性。外种用色等四尘为体

生引二因义名体　名者。一生因。亲能辨果名生。所生是果名生。能生名因。从功能及果为名。二引因。余世力持名引。并从功能为名　二体者。若内生引因业种子为性　但取令报未有令有是生。尽后不坏由业引也　故论云。种子有二能。一能生。二能引。若外种子用色形四尘为体

三差别。一依止。眼等诸根各别各别不同。发识名依止。从义及功能为名。二各别缘尘。诸识取尘各别异生识名尘。从义为名。三别觉观别想。并是作意不同也。觉观前方便作意。别想是对尘取相差别作意也。并从义用为名

四缘名义名体　一者因缘。亲能得果名因。用因为缘故名因缘。从功用及义为名。二增上缘。用增上法为缘名增上缘。三次第缘。前心与后次第法为因名次第缘。从果为名。四缘缘。所生是心法。与缘为缘名缘缘。故受二缘之名。从义为名　体者。因缘用本识中种子上心同性法亲生法为因缘也。亦可但取种子也。次第缘通色心二法为体。增上缘通一切法也。唯除自己。缘缘亦尔也

二增上名体　名者。一不相离增上。用同时生法故。从义为名。二但有。即是相待之义为名　二体者。色心等一切法为体。如似无明生行有二力苦等是不相离修道但有也。如无明相望既尔。余法亦尔

三种道理　一净留。二不净品。三顺道理。从戒业而生。体是有流名不净。从过为名。体是无流及有流八定名净。从离过为名。若立阿梨耶即顺灭定等道理。从义为名　体者。若取约三以立义理者。即因闻思智为体。若所约法者。不净品用烦恼业报为体。净品以世出世闻思修三慧为体。顺道理以有为无为法为体。以若取灭定以无为为体。若因果以有为为体

大小惑义名体　一大惑。二小惑。大小是相形惑是过。从义及过为名　二体者。大惑以十使为体。以具五义故。小惑以缠垢为体。不具五义故

本识三义异六七识　一执持无废。以取持报边无一念间故而不持。二通摄持诸根。明此识不扁持一根。三体是果报无记。能与果为依持体故。故并从义功能为名　体是本识无别

四食名体　名者。一段食。从相为名。二触食。触对诸尘故。三思食。以有所思求故。此二从功用为名。四识食。以是心识故名识。从体用为名。通名食者。从功能为名。以能成生故　二体者。段以似色识为体。触以六识为体。思以业思求食思以意识为体。食以阿梨耶为体

受生四义名体　一以染污为根。用中阴意识为体。二散动亦意识为体。前取三性别。今约定散别。三有余用罪福不动三业为性。四果报为体。是阿梨耶识为报作体故

色界欲界法有四种不同名体　一粗细。欲界心无定故粗。色界有定故细。二动静异。三自性修异。四系缚出离异。并从功能及相形为名　二体者。欲界以闻思慧为性。色界以闻思修为体

正见二因义名体　一从他闻。从义及境为名。二自正思惟。从义心功能为名　二体者。以闻思为体

出世中　问。论主出世心从来不生。云何得成出世种子　答。有二因缘故成。不同彼宗也。一者增上缘。明此大乘教乃从最清净法界所流。故知增上缘不同彼故得使成出世。明小乘中不知教从本性出。是以不同。二因缘不同。明小乘中立三世性有。世间诸行不成出世因。从彼教亦不生。若思我大乘立义。乃至凡夫身中人天十善亦能作因生闻熏习　问。若世间心习出世法可得以生出世法。如十善等本不习作出世解。云何能出世也　答。有二义故此得生出世法。一者此十善缘何法故。乃由如来藏力使之而生。由缘处不别所以能生出世法也　二者如来立此十善之教意。欲生众生出世法。由此二种义故。所以能生出世法也。故论云。一切所行之善无非大净清方便也。小乘法亦尔

信等四法　名。一信乐大乘信。是求乐是乐欲。大乘是境。从心境为名。二般若。三虚空器三昧。虚空器是境。三昧是定。从境体为名。四大悲。二四从功能为名　二体。信即用闻慧心为体。般若即用无我知为体。虚空三昧用三无性定为体。大悲即用大悲事定为体。约智即加行智

四德仪名体　名者。一净德。断除鄙恶名之为净得。即离过为名。二我。自在名我。从用为名。三乐自体寂泊名之为乐。亦可适悦为乐。从义用立名。四常。体无住灭名常。亦可四种。皆从离过为名　体者。通而言之。同阿黎解性为体。亦可用法身为性

五分法身名体　戒身。防非为戒。定身。止乱为定。慧身。照察为慧。此三从用为名。解脱。从离过受名。知见身。可境生心名知。明白名见。从义用受名　体者。若通而言。则用无分别智为体　若别而为论。戒以三聚净戒为体。四定体无分别智为体。解脱则戒定等边见无或无为为体。知见身以后智为体

出世中三慧义名体　名。一者闻慧。闻者即耳识众缘取得前声名闻。慧者则意识分别名之为慧。二思慧。静心谛察名之为思。三修慧。增明义是修义。修慧非闻思。由闻等生故名修。闻等慧即是并从因为名　二体。三慧不同。皆以意识心中随用慧数已之为性

解脱分等三善二名体　名者。一解脱分。解脱是果。分是因。与果为因分故。二通达分。通达是见理之心即是果。用分不异前。此二从果及因义立名。三通达品。通达者证见于理不见能所名为通达。即功能之义。品者品别。则功能之义立名也　二体者。若前二正体唯取闻思二慧以为体性。前是闻。后是思。亦通思修二慧为性也。即是意业。若通前后眷属。则通身口意三业以之为性。若正取通达。则唯修慧亦唯意业为体。若取出世心已去。即通身口意三业为体

闻有三义名体　一闻资粮。由音声名味句等资成闻慧及耳识。从义用果为名。二闻体。闻是用。体即义。从义及用为名。三闻果。谓闻慧及闻所了法门并由闻而成。果是义。即因受名　二体。闻资粮用音声色识为体。闻体用取识为体。闻果用意识及所缘法门等为体

四种对治二名者　依释论出。一除灭对治。除之与灭即闻思伏惑之力。二远离对治。远离由闻思使障远离也。此二从能治功用立名。三杇坏对治。杇即闻思力使业无有力用名杇坏。从义立名亦可同。四依摄对治。依即行者心功能。摄即佛菩萨大悲心。即从能所受名。通对治从道功能立名　二体者。若论初所治见报烦恼业。第二生报。第三后报烦恼业。第四取八难中佛前佛后世智辩聪生盲等及北方长寿天等难为体。若取能治同用十信已上闻思为性　亦可通修慧

多闻四义名体二　一多闻因。谓用菩提心为体　二多闻依止。即善知识佛菩萨五阴为体。三多闻清净。即六波罗行为体。四多闻果。即根本智后得二智为体

于灭定中灭心定有心。依俱舍论中。明灭心定中有心者。是婆须蜜多罗立此义。瞿沙论师以三和生触等难之。彼引阿罗汉受不生爱为例也。又依婆沙云。问。入彼定时。徐心数法尽灭。何故世尊但说灭受想定耶。答。譬喻者说。灭定中有心。彼作是说。入彼定时。唯此二法灭故。定是心不相应行。名灭受想定。身作蹬得成就定者四大不动故名定。问。定与灭何别。答。灭一刹那定是久相续。问。何故但名灭受想定。答。心之数中有二种根非根。说受已说根者。说想已说非根性者

二无心定义二名体　名者。一无想定。即从无过立名。二灭心定。灭即定之功力名灭。定是不动义。即从用及义为名　二体者。大乘无定文出。以义论之。用菩萨无漏慧求故。即是慧数心不生故名为数灭。无为为定体也。无想定亦为凡夫心所求故。亦用此非数灭。无为体更须问之

十过失名义　一定义。不立心令定不成也。二解相及境生过。立心则有心境缘尘生过失也。三与善根相应过。立心必有无贪等善根生与心相应过。四恶无记不相应故过。若是心不可立恶无记地法无故。五想及受生过故。若定有心法有受想生起过也。六三和生触过故。若定有心即须有根有尘三法合故即生触也。七灭想不灭受过。违圣说灭想受定以佛说想受俱无故。八作意信等生过。若立有心信等则相随起定故。九以能离所过。若立心不许有想受则违能所不相离过。十立并不齐过。以出入息非身一切行。例心法受想是心王一切行。此义不例故

二种解相名体　一有分别者。心有胜功能名之为有。有之力用名为分别。从义用为名。二无分别。力用轻微名为无。所无之法名为分别。从无他为名　体者。无分别即是六识为体。有分别唯用意识为体

四种无记名体。是正量部义　名者。一有覆无记。体是惑性。覆没圣道名有覆。从过立名。二无覆无记。即非是惑性。不覆圣道名无覆。从无过立名也。三自性无记。自是简他之名。性之言体。从及相形为名。自性中分四。谓报生威仪变化功巧。四真实无记。体非有为生灭名真实。从义为名。名无记者。不记善恶名无记。又不能记苦乐等果。从义为名　体。第一用七识为性。上二界惑意识亦是。第二无记用本识为体。第三用果报等四无记为体。第四用无为为体

二种名名体　一言说名。从体为名。二思惟名。思惟是心之力用。从功用为名　二体有二所以。一者同以音声为性。以论云同以音声为本故。问。如思惟云何是声。答。是意分别名意故亦名声。二者今言声是本者不是体义。乃是因义。言说正以声为体。思惟以心为体。问。若尔何故云同以声为本。答。言是本者。思惟之名。因言而有意地方始分别故言为本也。又问。若尔七识云何。答。七识有助他意识义。意识亦有成七识力。若不尔者。七识不得治七识。既有治义。明知亦有资义。以有资故有远心音声为本也

色心次第生。是正量部义。立前色生后色次第缘。心亦尔。彼计为因缘。今破不许有次第缘也

十一种相根名体　名者。一共相。山河等是众所共用名共相。二不共相。内报情道各自不与他共名不共相。三有受受者。是情道觉受。四不受体。非情道无觉名不受。五粗重相。于理事法中心功能名粗重。六细轻。于理事中心有功能名细轻。七有受相。业法得报即尽名有受。八不受。或法得报更增名不受。九譬喻相。比类名譬。以近况深名喻。十具相惑法未为治损名为具相。十一不具相。惑法为道所损名不具相。二体者有通有别。先通者。此十一相中。一一皆用意为即体。本识为依持体十一识悉皆如此。二约别者。相虽十一。约之为五。前之四相。共相无受生。此二用山河大地等依报及此种子等为即体。不共相有受生用各别内入种子为体。粗重相用一切惑及不善种子等为即体。细轻相用有流信等为体。有受用业报等为体。不受相用一切惑为体。譬喻相用执意二识四倒为体。问。何意立譬喻相识。答。前不受相从名言熏习生。未明惑中意报二识本末。所以为此故来也。具相不具相。用静地惑为不具相。用欲界一切惑为具相体

二结名体　一粗重结。惑体妄心而起。名之为粗。结缚为义。从过受名。二相结。所取名相系缚名结。从境义及过为名　体者即用心惑及皮惑为体。相用心惑为性。粗重用皮惑为体

皮等三惑名体　名者。一皮惑。二肉惑。三心惑。并从喻及过立名　二体。若三聚论体。唯心习为体。若就识出体。皮惑通六识为体。心惑唯意识为体。若肉惑则以意执二识所起惑为体

四种世间。即见闻觉知。照境名见。耳识随生名闻。鼻舌身三识名觉。意名知　体者以六识为体。若就本唯用意识为体。问。七识四中是何。答。四中名知

第二相三性义名体　一依他性。依即本识之能。他即能熏。诸法能所全目。二分别性。识心了境名分别。从义为名。二真实性。体非似故名真。不同依他处故无体名实。即离为名。性者即是性类故名性。从义为名　二体者。且约一门出之。依他用第八识为体。分别即用六七识及所取尘习气等为体。真实即用四真实为体。即有垢如及无垢如无垢道十二部教为体

十一识名体　名者。一身识。身是依止之义。亦是聚义。二身者。七识是执身之者。三受者。受纳之受是用。四应受。尘是识境。名应取义名受。五正受。用在当今即相形之义。并从义为名。六世。法有流动名世。又前中后异名世。从时义为名。七数。即法有一二三名数。从义为名。八处。五大等法是正报所依之所名处。从义为名。九言说。声有诠法名言。披陈名说。因为名。十自他差别。自他即相形义。差别于自他有多相不同。即相形及义为名。十一善恶两道。顺益名善。违损名恶。两是数。道是义名。即从用数义受名　二体者有通有别。若通而言之。此十一识以六七心境以之为性。若别而论之。则随相而说也。身识用五根为体。身者用七识为体。受者用意界为体。应受六尘为体。正受用六识为体。世数用十八界为体。处用五大为体。即四尘。自他差别内报十八界为体。善恶两道十八界为体

四识义二门分别二名体　名者。一似尘识。明体无所有相似昔心名似。生识曰尘。从识变故名识。从义及体为名也。二似根识。似识同前。增上是根义。从义用为名。三似我识。我者计人有体名我。从彼体义受名。四似识识。识即了别之用。从用为名　二体者。以色等六尘识为体。法尘通取六七心变。若约十一识出体别。应受世数处言就识为体。似根识以六根为体。十一识中取身者受者为体。似我识用意执二法为体。十一识中取自他差别为体。似识识用六七识为体。十一识中取正受识及身者取了别义边为体。善恶两道通四识也

是时三义二门分别。一名。二体　名者。一平等时。明心离高下往正平等。离过为名。二和合时。即说听两心相符名和合。从义为名。三转轮时。明如来说法能受众生八正道与世轮转相似。从法譬为名　二体者。总以佛及菩萨后得智大悲心为体

外执立有色三义　一眼识未生先已有色。二识变为色亦是有色。三由了别色心故知有色

四生二门分别名体　名者。一胎生。胎者是始。从时为名。亦可从相为名。二湿生。水之湋渍名之为湿。因而生。从所依为名。三一卵生。是[穀-禾+卵]一卵。从相为名。四化生。诸根顿有名化。生由化有名化生。从义为名。通名生。从种类义立名。亦可从果为名　二体者。胎生用欲界五阴为体。湿一卵亦尔。化生三界五阴性。问。无色无色。云何云是化生有五阴耶。答。若依小乘。无无色非四生摄。今依大乘。无色亦有色故具五阴。以璎珞经无色有化生。是以是化此生通五道也

四界义名体　名者。即三界名体同前已出。第四无流界。流是过。用无流而生名界。从无过及义为名。用菩萨变易五阴为体

六界二门分别名体　名者。地水火风空识。即六大。界之言性亦是因义。从用义为名　二体者。前四即触尘摄。即以色识为体。空大用太虚无为为体。从心变约心是有为。小乘一向有为空。识界若亲成唯是意识。若取发助明通取七识。若依持为论通本识。唯取有为有流不取无流。以是三界生故即体如此

十八界名体　名者。六识即眼耳鼻舌身意。并从根为名。六尘通一切法。即色声香味触法。六根即眼耳鼻舌身意　二体者。六尘用色识及识为性。意根六识生后皆名意。即通六识。若意门明义。本识七识心皆有生之义悉名根。前五唯色识为体。六识若取本即以意识心为体。以立一意识故不许有别体五识也。随用有六体此无所仿

十二入名体　即六根六烦。以六识入意根中故。即是十二入。生识以解入。根尘皆生故　体与十八界同

五阴亦尔。以五根五尘入色阴中。六识意根入识阴。法尘入分为三阴。此三法义分。性是界。生识解入。积聚是阴义

三种唯识观义名体　名者。一唯量。二唯二。三种种类。言唯量者。唯之言触量即识量。从义为名。言唯二者。二是数。从义及数为名。三种种即境法非一名种种。类是流类。即从义为名。观者即观察之义为名。亦可三观并从心境为名。以观是心唯量等是境故　二体者。三观虽同以闻思修为体。若地前地上加行道中即以闻等三慧为体。正入地即以正证修慧为体

二无身义名体　一无色身。二无生身。色即以碍为义。生即心等起故名生。无是义名。从义及相为名。通名身以依止为义。从功能为名　二体者。无色身用因缘色阴为体。前言无者取无实身。无生用因缘四阴为体。言无身亦取无实四阴也

唯识四智义名体。名者。一知相违识相。知者即菩萨观心。相违识相是境。二由见无境界识。由之言已知是能知之智。无境界识是所观。三由知离功用。由思慧解知即凡。以离功用应成正智名离功用。从能智及义为名也。四由知义随逐三慧。此及前二并从心境为名。亦可从心境及义为名　二体者。此四同以思慧解心为性非余。亦可通用闻慧为体

十六谛名体　名者。苦下有四。即苦无常空无我。苦逼迫为义。迁流不住是无常。空是无所有名空。不自在是无我。空是无他为名。余三从过为名。集下有四。即因集有缘。因是生方便义。集是集起之义。有即能有当果之名。缘者能与果为缘。并从力用为名。道下有四。即道如迹乘。道以通生为义。为圣人所行名迹。运以解乘。如不异义。三世诸佛此道不异故名如。从义为名。余三从功能为名。灭有四。即灭止妙离。灭三毒名灭。正则三火止也。妙灭体无戒名妙。从义为名。离是离惑之义。此三无过为名。谛以实为义。从义为名　二体者有二。一约事出体。即苦等为苦等体。即是果义。以业烦恼等四法为体。道用无流圣道为体。通色心。灭用事灭无为为体。二约通出者。即本觉心真如以之为体

五种真实即行体离五种散动说五真实也。又离五识分别亦名五种无分。即以无分别定慧为体。约离障说五也。佛性论中五种无多别。一无为。二无别异。三离二边。四解脱。五自性清净。五种真实。一无二。二过言说。三过觉观。四过一异。五一味清净

三分别名体　名。一自性分别。谓五识。自是别他之名。性亦可是体即性类。即体义为名。二忆持。追缘名忆。忆不忘名持。从用为名。三显示。境非今有显示令有名显示。从用为名　体者二义不同。一者小乘。自性是觉数为体。忆已念为体。显示以慧为性。二大乘体者。自性六七识。皆有缘现在并是自性分别。其余二种唯是意识。缘过去为怀持。分别缘未来为显示分别也

自言有二。一者诸熏习各异。各从自因生名自。二者诸法实无所有从心生故名自耳。体者用净不净品法为体　云何分别但如万物相不如一物相。问意何故意识心本无有心。何不唯一无相乃作如此万物相也

六因名体　名。一境界。法能生心名境界。生义。从义为名。二相貌。明心取境相状。从义为名。三观见。明心快判明了目为观见。从义为名。四缘起。起报之缘名缘起。从方便为名五言说。宣说之声名言。言有所了名说。亦从方便为名。六增益。于三无性理执有人法名增益。从过为名　体者。若约识明体即以意识为体。若三惑出体唯心惑为性

三熏习义名体　一名言熏习。声有表诠名之为说从义为名。识熏习了别名识。从用为名。二色识。色即碍义。当体为名。识识。识六识即用。后识即体。体用为名。见识熏习者。明自名见。见体名识得名同前。三烦恼。从过为名。业者。造作名业。从用为名。果报。酬因名果。遂因名报。从义为名　二体者。前五以心惑为性。烦恼用皮肉二惑为体。业用三业为性。亦可三聚为性。果报用五阴为体　通色以

依他体类及义名体者　体类义有二种。一果报体类。酬因名果。遂因名报。为他依持名体。类即流类。约他诸法非一也。即从所依及功能义用受名。二闻思等体类。得名相同。但世出为别也　二体者。虽约能依分二。论体皆以本识一心功体为体　二依他义者。明此识虽约体分二。然此二法皆不偏为一心作所缘境。由不偏为一心境故名依他义也

分别二义二门名体　名。一自性分别。知他诸法之体各别不与他共。共心简他之义。性之□体。识缘此境名为分别。即□相□体用为名也。亦可一向□用为名。二分别差别识有了