　　No. 2867

慈仁问八十种好经

慈仁问佛。何因缘扬八十种好。佛言。一者世世等意向人故。得足下平蹈地文现。二者人之所喜辄与之令安稳故。得足槦好□□□表识。三者和合人见人辄欢喜故。足下绮□人受经莫不开解。四者丘墙不平生荆棘锄治故。足下润泽光耀行常安稳。五者未尝恚恨□人亦不斗乱人故。足肌细软好安□□步无极。六者见深坑泥水之处辄为施桥梁故。所蹈平安□好。七者持数千万种物罗列道中用布施。足下轮辐成行说经□□□时。八者在所辄益天下人寿命故。轮辐相当自致大尊。九者在所布施深经自教亦教人故。足轮尽深。十者在所柔仁见人如□□故。足下文不受尘柔软。十一者不数人恶亦不令人恚恨故。足下尽直以善意向十方。十二者在所次第教人不懈怠故。足指节尽正直。十三者称诵佛功德故。足指□洞好。十四者于官道边种树施井浴池故名闻。十五者解人疑难无所爱惜故。爪赤铜色。十六者作事常竟之人有爱重不别离之故。足指□□□生种姓家得佛无有能度者。十七者持戒不动故。足指间慢人所作悉知。十八者持戒不愿生天上故。足指齐。十九者在种姓□□□易人作恶故。裸平落知人意。二十者不贪所问即为解之故。得无上智。二十一者自守精进故。裸泽润光好人有恶意悉知之。二十二者□□□至诚故。裸□不桎知人心中所念。二十三者□经悉欲令人在前知佛说经皆乐问之。得身力无能折碎者。二十四者布施人经故。身□具说经谛无谬误。二十五者人说经终不可止授人经皆具足故。身体[腐-肉+衣]博成满好说经[蝡-大+而]动之类皆闻知之。二十六等有疑惑者以佛三藏为解之故。胜正贵好。二十七者不毁伤人身意亦不形笑。是故得八十种好人见之莫不欢喜。二十八者见女人有病以智慧意治。是故身端正尊无比。二十九者浴洗人身治去三□故。身净洁光照十方。三十者见□贡高不敬者辄敬练止之故。身软泽。三十一者不为媒灼之事亦不谋议人故。面无□理得无不畏。三十二者见疾病者与药令健故不愁忧。三十三者见人不端政者不形笑但成人之美故。成佛身润泽净洁。三十四者劝乐作福为善故。身□□在恶处度脱之。三十五者见疲极饥渴者劳问案摩之故。背平好亦愈人爱欲病。三十六者见人作善欢喜高大之故。两[劦/貝]骨上下平悉知人意。三十七者随人所喜与戒令忍辱制意故。两[劦/貝]洞好为人□经随次第。三十八者见女人产乳难以慈心助之令早顺生故。齐深好度脱人爱恩之根。三十九者不恚嗔所作不谬误不恭敬者教之故。齐员隆起。四十者以师所戒自教亦教人故。齐理随顺施。四十一者自不淫劮亦心他人故。从丐奴下乘条除腹中无恶露。四十二者人意喜乐时不败乱安稳之不豫凡人事故。文相成身如天刚铁无能坏者。四十三者慈心念天下人意等故。两[劦/貝]隆满。四十四者所念弘广教人为善隆满故。两肩广大所知弥深。四十五者智慧勇健持心不动故。两臂洞长指头有万字。四十六者不说欺慢淫淫之事故。唇口如真丹无臭处恶露。四十七者不止人识心无嗔恚谕谄之态故。口不大不小适得其中如含笑。四十八者以五香之味与人五□药故舌无垢。四十九者不形笑人不骂人故。人□其语莫不悦喜开解者。五十者持戒行观不说女人故。牙员好坚致以点力破坏爱欲。五十一者分别□要解人疑难故。牙坚利爱欲破散。五十二者人问一事为解若干事故。牙济方利随次外道。五十三者杂香泽和与人□著鼻中故。□殊好未尝闻臭但闻香。五十四者见聚粪扫除弃之故。光明净洁以好眼视人。五十五者世世□佛像故。目长好经莫不开解者。五十六者世世以净心瞻视人故。目如含笑所视莫不见。五十七者世世见人富贵心不贪乐故。目不大不小察然得其中未尝[目*耎]。五十八者世世以善意安稳心故。目无痑埋视天上天下。五十九者世世不能识故。明目不形笑人亦不睇□人妇女故。眉目明好在所为人中师。六十者世世自念后世亦念人善故。眉好如半月悉见十方之事。六十一者世世不嗔恚变色故眉光泽。六十二者世世见怨家亲属心正等故眉柔润。六十三者世世喜事明师欲解后妙深经故。眉绀青色。六十四者世世见人说经不求短以语人故。耳洞听闻天上。六十五者世世不家人耳不据人耳及手足故。耳不大小亦得其中润泽好不听声。六十六者世世见行道自守者不敢惊恐之故。识事不忘。六十七者世世所闻经法不增减其义故。额长六寸威神生。六十八者世世教授以次第故。发随次泽好不受尘垢。六十九者世世与人语常和颜悦色不骂詈恶口故。发细好无比。七十者世世恭敬师及明人持戒者以醍醐麻[泳-永+臾]及所著衣物施与人故。发润泽姝好。七十一者世世以诸功德教授人故。发均遍无间缺人见其发莫不喜者。七十二者世世见人是非不传说其善恶故。□污尘不著入亦不见其恶。七十三者世世不灭佛前及人灯火故。尘垢不著其发生光耀。七十四者世世以好意与人冠[怡-台+責]貂蝉覆发巾席故。发文聚生威神□见无厌极。七十五者布发令父母师蹈之故。发文相见知十方人所念。七十六者世世欲得珍宝物者辄善与□故。发遍等如尽所愿悉得。七十七者世世欲使人以戒不从索物常愿与善师明经人共从事故。发文相生其间如瓶威业声闻十方。七十八者世世教同学明经者故。发齐等意定。七十九者世世所学作辄而竟之故。功德成就。八十者世世常饶益人使安稳故。慈心所说旷荡润懿无有穷极。世世菩萨所行如是

慈仁问八十种好经